השילוש האפל

"השילוש האפל", שלוש תכונות אישיות אנטי-חברתיות: נרקיסיזם, מקיאווליזם ופסיכופתיה.
בפסיכולוגיה, "השילוש האפל" כולל את תכונות האישיות נרקיסיזם, מקיאווליזם ופסיכופתיה.<ref name=":6"></ref><ref name="RegoliHewitt2011"></ref><ref name="CampbellMiller2011"></ref><ref name="LearyHoyle2009"></ref> הוא נקרא "אפל" בגלל הקשר של השלוש לדפוסי התנהגות אנטי-חברתית.<ref name="Chamorro-PremuzicStumm2011"></ref><ref name="HorowitzPh.D.2010"></ref><ref name="Lacey2009"></ref>

המחקר על "השילוש האפל" זוכה להתייחסות במיוחד בתחום אכיפת החוק, הפסיכולוגיה הקלינית ומנהל עסקים. אנשים שמקבלים ציונים גבוהים בסולמות המודדים תכונות אלה נוטים לבצע פשעים, לגרום למצוקה חברתית וליצור בעיות חמורות בארגון, במיוחד אם הם נמצאים בעמדות מנהיגות (למשל, פסיכופתיה במקום העבודה, נרקיסיזם במקום העבודה ומקיאווליזם במקום העבודה). בנוסף, הם נוטים להחזיק בסגנון תקשורת בין-אישית קשוח ומניפולטיבי,<ref></ref> ולהיות פחות רחומים, נעימים ואמפתיים. על פי רוב, הם יחזיקו בתפיסת עולם צינית ובעמדות שליליות.<ref>למשל, הם עשויים לבטא עמדות או אמונות וערכים אשר מעודדים, מתרצים, ומצדיקים או מפחיתים אחריות על התנהגות אלימה, ומצדדות בסטייה חברתית ובהתנהגות אנטי-חברתית. לדוגמה: "מי שעובדים עליו בגלל טיפשותו - מגיע לו."</ref><ref></ref> 

מבחינה מושגית, ההגדרה הקלינית של כל אחת מתכונות האישיות של "השילוש האפל" היא נפרדת ומובחנת משתי האחרות. עם זאת, ראיות אמפיריות מצביעות על כך שתכונות אלה מופיעות יחדיו וחופפות בקרב האנשים המאופיינים בהן.
* נרקיסיזם תת-קליני מאופיין בגרנדיוזיות, גאווה, אגואיזם וחוסר אמפתיה.<ref></ref>
* מקיאווליזם תת-קליני מאופיין במניפולציה וניצול של אחרים, היעדר מוסר, קשיחות, חוסר רגישות וקידום טובתם האישית על חשבון אחרים.<ref name=":5">Jakobwitz, S., & Egan, V. (2006). [https://www.sciencedirect.com/science/article/abs/pii/S0191886905002606?via%3Dihub The dark triad and normal personality traits]. Personality and Individual differences, 40(2), 331-339.</ref>
* פסיכופתיה תת-קלינית מאופיינת בהתנהגות אנטי-חברתית, חוסר עכבות, אנוכיות, קשיחות נעדרת רגש,<ref></ref> והיעדר חרטה.<ref></ref>

== היסטוריה ==
בשנת 1998, עוררו מקהוסקי, וורזל וזיארטו עוררו במחלוקת בטענה כי נרקיסיזם, מקיאווליזם ופסיכופתיה הן תכונות חופפות במדגמים רגילים.<ref></ref> לאחר מכן, דלרוי ל. פאולהוס ומקהוסקי הציגו את התלבטויותיהם בכנס של האגודה האמריקנית לפסיכולוגיה (APA), ובכך היוו השראה לגוף של מחקרים ההולכים ומצטברים בספרות המקצועית עד היום. ויליאמס ופאולהוס מצאו מספיק הבדלים בין-אישיים בין התכונות כדי להצביע על היותם מבנים מובחנים; עם זאת, הם הגיעו למסקנה כי יש צורך במחקר נוסף כדי להבהיר כיצד ומדוע הם חופפים בקרב האינדיבידואלים המאופיינים בתכונות אלה.<ref name=":6" />

== רכיבים ==
יש הרבה חפיפה בין התכונות של "השילוש האפל". לדוגמה, חוקרים ציינו כי כל שלוש התכונות חולקות מאפיינים כמו חוסר אמפתיה,<ref name=":6" /> עוינות בינאישית,<ref></ref> ואלימות בין אישית. <ref></ref> ככל הנראה, בין השאר בגלל חפיפה זו, פותחו לאחרונה מספר אמצעים שמנסים למדוד את כל שלוש התכונות "השילוש האפל" בו זמנית, כגון מבחן ה-Dirty Dozen <ref></ref> ושאלון "השילוש האפל הקצר" (SD3).<ref></ref>

עם זאת, רוב האמצעים הללו מסתמכים על דיווח עצמי של המשתתפים ורוב המחקר נערך על אוכלוסיות לא-קליניות (למשל, סטודנטים באוניברסטה).<ref>Forsyth, D. R., Banks, G. C., & McDaniel, M. A. (2012). [https://zenodo.org/record/850152#.YKxm4qhvZPY A meta-analysis of the Dark Triad and work behavior: a social exchange perspective]. Journal of applied psychology, 97(3), 557.</ref> למרות הביקורות השונות שספגו המתודולגיות והמדגמים, ישנן מספיק ראיות לכך שתכונות "השילוש האפל" קשורות זו לזו אך מובחנות.

=== מקיאווליזם ===
המונח מקיאווליזם מתייחס לתכונה האישותית ולמבנה הפסיכולוגי שטבעו ריצ'רד קריסטי (Richard Christie) ופלורנס ל. גאיס (Florence L. Geis) בתחילת שנות ה-70. אדם עם אופי מקיאווליסטי הוא אדם המרוכז בעצמו עד לרמה בה ינהג באופן מניפולטיבי ונצלני כלפי סביבתו על מנת להשיג את מטרתו או להגשים את רצונותיו האישיים. בעלי תכונה זו מאופיינים בכמה דפוסי התנהגות: העדפה לכוח או כסף על פני מערכות יחסים, החצנה עצמית של תדמית מקסימה וביטחון עצמי גבוה, ריכוז בשאיפות אישיות, מרמה ושקרים המשרתים אינטרס עצמי, חנופה, מסוגלות לפגוע באחרים למען עצמו, רמת אמפתיה נמוכה.<ref name=":7">Furnham, A., Richards, S. C., & Paulhus, D. L. (2013). [https://onlinelibrary.wiley.com/doi/abs/10.1111/spc3.12018 The Dark Triad of personality: A 10 year review]. Social and personality psychology compass, 7(3), 199-216.</ref> ציונים גבוהים על מדדי מקיאווליזם נמצאו כבעלי מתאמים שליליים ומובהקים עם נעימות, ומצפוניות.<ref name="Paulhus & Williams 2002"></ref> מקיאווליזם נמצא גם במתאם מובהק עם פסיכופתיה.<ref>Vernon, P. A., Villani, V. C., Vickers, L. C., & Harris, J. A. (2008). [https://www.sciencedirect.com/science/article/abs/pii/S0191886907003054?via%3Dihub A behavioral genetic investigation of the Dark Triad and the Big 5]. Personality and individual Differences, 44(2), 445-452.</ref>

סולם מדידה מקובל למדידת אישיות זאת נקרא סולם MACH-IV.<ref></ref>

=== נרקיסיזם ===
אנשים שמקבלים ציונים גבוהים בנרקיסיזם מפגינים גרנדיוזיות, תחושת זכאות, וצורך בשליטה.<ref></ref> נמצא כי נרקיסיזם נמצא במתאם חיובי עם מוחצנות ופתיחות לחוויה (openness to experience), ובמתאם שלילי עם נעימות.<ref name=":6" /> נמצא גם כי לנרקיסיזם מתאם חיובי מובהק עם פסיכופתיה.<ref name=":8"></ref> סולם מדידה מקובל למדידת רמות תת-קליניות (subclinical) של נרקיסיזם הוא שאלון NPI.<ref name=":42"></ref>

=== פסיכופתיה ===
פסיכופתיה נחשבת לתכונת האישיות המרושעת ביותר מבין תכונות "השילוש האפל", <ref></ref> אנשים המקבלים ציונים גבוהים בפסיכופתיה מפגינים רמות נמוכות של אמפתיה בשילוב עם רמות גבוהות של אימפולסיביות וחיפוש אחר ריגושים.<ref></ref> כן נמצא כי לפסיכופתיה מתאמים שליליים עם נעימות ומצפוניות<ref name=":8" /> ומתאם חיובי עם ממד הפסיכוטיסזם -- ממד תאורטי המתייחס להתנהגויות מחוספסות, תוקפניות או עוינות.<ref></ref> סולמות מדידה מקובלים למדידה של רמות תת-קליניות של פסיכופתיה הם סולםSRP (Self-Report Psychopathy Scale 4th Edition (SRP 4), ושאלון PPI.

== מאפיינים ==
=== אוריינטציה סוציוסקסואלית ===

אוריינטציה סוציוסקסואלית היא הבדל בין-אישי המתאר את מידת הנכונות של האדם להיות מעורב ביחסי מין לא מחייבים ומין מזדמן מחוץ לזוגיות. אנשים שנמוכים בנטייה זאת נמנעים ממין מזדמן; הם מעדיפים יותר אהבה, מחויבות וקרבה רגשית לפני קיום יחסי מין עם בני זוג רומנטיים. אנשים הגבוהים בנטייה זאת מוכנים לקחת יותר סיכונים, לקיים יחסי מין מזדמנים והם מעדיפים להשתתף במין ללא אהבה, מחויבות או קרבה.<ref name=":02"></ref> כן נמצא כי לתכונות "השילוש האפל" מתאמים מובהקים עם הנטייה למין מזדמן ואקראי.<ref></ref>

כן הוצע במחקר אנשים שאישיותים מאופיינת על ידי תכונות "השילוש האפל" התנהגות אבולוציונות שנועדה להגביר את הצלחת הרבייה (Short-term mating strategies).<ref name="short-term mating"></ref> אם כי אין מספיק ראיות אמפיריות התומכות בהצלחת הרבייה, ובעיקר במקרה של פסיכופתיה.<ref name="short-term mating" />

=== גזענות ===

מכוונות לשליטה חברתית הוא מושג המתואר בתאוריית השליטה החברתית כתכונה אישיותית המשקפת את מידת הצורך של האדם בארגון חברתי המבוסס על היררכיה קבוצתית והרצון לשוות לה ולעצמו מעמד של עליונות על פני קבוצת החוץ.<ref name=":03"></ref> צורך זה מוצא ביטוי בהתנהגויות של אפליה, ובהשתתפות בתהליכים בין-קבוצתיים ומוסדיים המיטיבים עם קבוצה אחת, דומיננטית יותר, ולא עם קבוצות אחרות פחותות כוח. לכך נלווית תמיכה בנרטיבים מבניים המבססים לגיטימציה לאפליה ולאי-שוויון על היותן של קבוצות דומיננטיות וקבוצות שוליות בחברה במקום שהן ראויות לו לכאורה.<ref name=":03" /> כן הוצע במחקר כי קיים קשר בין הסגנון הבינאישי הקשוח והמניפולטיבי של בעלי תכונות "אפלות", ובין הנטייה לסמוכתניות, שנאת זרים, ודעות קדומות.<ref></ref>

=== התנהגות באינטרנט ===
מחקרים משנת 2014 מצאו כי אנשים שמזוהים כטרולים נוטים להיות בעלי תכונות אישיותיות של "השילוש האפל" ומראים סממנים של סאדיזם, התנהגות אנטי חברתית, פסיכופתיה ומקיאווליזם.<ref name=":9"></ref><ref></ref> מחקרים מראים כי קיימים מספר קווי דמיון בין פעילויות אנטי-חברתיות לבין פעולת השלהוב הטרולית, וסקר משנת 2014 הצביע על כך שהטרלה היא ביטוי אינטרנטי של סאדיזם יומיומי.<ref name=":9" />

=== מראה חיצוני ===
כמה מחקרים אקדמיים מצאו ראיות לכך שאנשים עם קווי אישיות של "השילוש האפל", נחשבים במבט ראשון לבעלי מראה טוב יותר מהממוצע.<ref>Carter, G. L., Campbell, A. C., & Muncer, S. (2014). [https://www.sciencedirect.com/science/article/pii/S0191886913012245?casa_token=H5EYv8G-9pMAAAAA:H15IhOCzO72zL4vGQh03bxW3i5LWJIytsoKVJpuecWKe--UQHjC2tZtjjT1BAPuoLnf0Ij6BXXry The dark triad personality: Attractiveness to women]. Personality and Individual Differences, 56, 57-61.</ref> שני מחקרים קבעו שהסיבה לכך היא שאנשים בעלי תכונות "השילוש האפל" משקיעים מאמץ רב יותר במראה החיצוני שלהם, וההבדל באטרקטיביות נעלם כאשר הם בלבוש רגיל וללא איפור.<ref></ref><ref></ref> שני מחקרים נוספים מצאו כי רק נבדקים נרקיסיסטים נמצאו כבעלי מראה טוב יותר, אך לתכונות של מקיאווליזם ופסיכופתיה לא היה קשר עם המראה.<ref></ref><ref></ref> תווי הפנים הקשורים לתכונות "השילוש האפל" נוטות להיות מדורגות כפחות מושכות.<ref></ref><ref></ref>

== מושגים קשורים ==
=== הגינות-ענווה ===
גורם ה"הגינות-ענווה" בתוך מודל HEXACO מתאפיין בהיבטים של כנות גבוהה, הוגנות, הימנעות מחמדנות וצניעות. בהתאם, כל תכונות "השילוש האפל" נמצאות במתאם שלילי מובהק עם "הגינות-ענווה".<ref name="ReferenceA"></ref> ענווה בנפרד מכנות, מכילה בתוכה את היכולת לזהות גבולות אישיים, פתיחות לעצות מאחרים, ריכוז עצמי נמוך ויכולת ראייה של האחר. רמות נמוכות במדד הגינות-ענווה מזוהות בעקביות כקשורות להתנהגות אנטי-חברתית במקום העבודה, גנבה, רמאות, שימוש לרעה בסמים, וכן הפרות אתיות ורמות יושרה נמוכות.<ref></ref>

=== הריבוע האפל ===
חוקרים מאוניברסיטת קולומביה הבריטית הציעו להרחיב את "השילוש האפל" כך שיכיל תכונה אפלה רביעית - סאדיזם; שאיבת הנאה מהתנהגות אכזרית.<ref name="apa-sadism"></ref> בעוד שסאדיזם נמצא במתאם גבוה עם "השילוש האפל", החוקרים הראו כי לסאדיזם תרומה ייחודית לניבוי התנהגות אנטי-חברתית, מעבר לניבוי הנובע מ"השילוש האפל".<ref name="Contributions to juvenile delinquency"></ref><ref></ref> הסאדיזם חולק מאפיינים משותפים עם פסיכופתיה והתנהגות אנטי חברתית (חוסר אמפתיה, גרימת סבל). מדז'דוביץ' ואח' הראו במחקרם כי סאדיזם קשור באופן מובהק לתוקפנות ללא כל התגרות מוקדמת.<ref name=":1"></ref> לפי מדז'דוביץ' ואח' סאדיזם הוא מנבא טוב יותר מפסיכופתיה להתנהגות פוגענית כנגד יצורים חיים, נטיות לא-מוסריות, אכזריות, ונדליזם, ורצידיביזם.<ref name=":1" />

מחקרים על האופן שבו סדיסטים מפיקים הנאה מאכזריות כלפי נבדקים יושמו בבדיקת אנשים בעלי תכונות "השילוש האפל". התוצאות הראו כי רק אנשים המפגינים תכונות של סאדיזם מפיקים הנאה ממעשי אכזריות, והגיעו למסקנה שסאדיזם כולל אכזריות ששאר התכונות של "השילוש האפל" אינן מתייחסות אליו. אי לכך, הגיעו למסקנה כי ראוי להוסיפו, וכך ליצור את "הריבוע האפל".<ref></ref>

=== שילוש אפל פגיע ===
"השילוש האפל הפגיע" (vulnerable dark triad) כולל שלוש מבנים קשורים דומים: נרקיסיזם פגיע, פריטים מגורם 2 ברשימת הפסיכופתיה המעודכנת<ref></ref> (המאופיין בתוקפנות אימפולסיבית-תגובתית בעלת מאפיינים רגשיים המתעוררת בתגובה לאיום נתפס על הנפש) והפרעת אישיות גבולית. אף על פי ש"השילוש האפל הפגיע" קשור לרגשות שליליים ולסגנונות בין-אישיים עוינים, הם קשורים גם למופנמות וחוסר עכבות. עם זאת, החוקרים מציינים כי ממצאי המחקר מבוססים במידה רבה על דיווח עצמי של הורים לסטודנטים לתואר ראשון ולא על מידע המבוסס על הערכה קלינית.<ref name="vdt"></ref>

=== השילוש המואר ===
בהשפעת "השילוש האפל", הציע סקוט בארי קאופמן את "השילוש המואר" (Light Triad) של תכונות אישיות: הומניזם, קאנטיאניזם ואמונה באנושות.<ref></ref><ref></ref><ref name=":0" /> אנשים המקבלים ציונים גבוהים בנושא הומניזם נוטים יותר להעריך את כבודם של אחרים ואת ערכם העצמי. אנשים המקבלים ציונים גבוהים בקאנטיאניזם לא רואים באנשים אחרים אמצעי למטרה. אנשים המקבלים ציונים גבוהים באמונה באנושות נוטים יותר להאמין שאחרים טובים ביסודם.<ref></ref><ref></ref><ref name=":4"></ref> הצלבת אנשים שעוברים גם את מבחני "השילוש האפל" וגם את מבחני השילוש המואר מגלה שהאדם הממוצע נוטה באופן מובהק לתכונות השילוש המואר. קאופמן התמקד במאפיינים שהיו מנוגדים מבחינה מושגית לשילוש האפל. קאופמן הראה כי ניתן למדוד את השילוש המואר באמצעות מדדים מהימנים ותקפים.<ref name=":0"></ref>

אנשים המקבלים ציונים גבוהים בתכונות השילוש המואר מדווחים גם על רמות גבוהות יותר של אמונה, רוחניות, שביעות רצון מחיים, קבלת האחר, חמלה, אמפתיה, הערכה עצמית, אותנטיות, התלהבות, אגו שקט, פתיחות לחוויה ומצפוניות.<ref name=":0" /> בנוסף, מי שמקבל ציון גבוה יותר במדד השילוש המואר הוא סקרן מבחינה אינטלקטואלית, בעל היקשרות בטוחה לאחרים וסובלני יותר לנקודות מבט אחרות.<ref name=":3"></ref> המתאמים השליליים כוללים רמות נמוכות של מוטיבציה להישגים והאדרה עצמית (למרות שהשילוש המואר קשור באופן חיובי לפרודוקטיביות ולהתנהגות מסתגלת).<ref></ref>

== ראו גם==
* הפרעת אישיות אנטיסוציאלית
* פסיכולוגיה אבולוציונית

==הערות שוליים==

קטגוריה:נרקיסיזם
קטגוריה:פסיכולוגיה של האישיות